依家坊間都有好多間餐廳主打食海鮮 但海鮮要好食最緊要係要新鮮 依排聽到有朋友介紹依間既蒸氣海鮮火鍋 所以琴日同朋友book左枱去嘗鮮一下  今次試左佢個398蚊餐  除左餐之外 其實都可以散叫 但我覺得叫套餐價錢係比較平 有一樣值得稱讚嘅係侍應都非常之熱心 會有詳盡咁同我地介紹佢哋海鮮嘅來源同埋唔同品種之間既唔同   一開始先黎蒸新鮮蠔 鮑魚 貴妃蚌 龍躉肉 同埋 蜆肉  店員會幫你set好timer 令到蒸出黎嘅海鮮唔會過熟 食得出全部都勁新鮮 一啲腥味都唔會好 鮑魚好爽口 貴妃蚌鮮味十足好鮮甜  之後就上左象拔蚌刺身 勁大份 完全唔似係比兩個人嘅份量 Wasabi係佢哋自己新鮮磨出嚟 點豉油嚟食好爽嫩鮮甜！